Die polisie het aanvanklik ná die moord op Wiers en die inhegtenisneming van Maela gesê hulle is op soek na die tuinier omdat hy hulle moontlik in die ondersoek kan bystaan. Later het die polisie egter gesê hulle soek nie na nog verdagtes nie.
Hy het destyds gesê hy vermoed die moordenaars moes ongesiens agter Tanya by die huis se elektriese hek ingeglip het toe sy ingery het. “Tanya het seker die huis oopgesluit en die inkopies ingedra. Sy het die brood in die broodblik gesit en die suiker, macaroni en vetkoekies gebêre. Sy sou op pad gewees het om die toiletpapier in die gangkas te bêre want dit het nog op die vloer gelê. Haar selfoon en bril het op die eetkamertafel gelê en haar skoene op die vloer van die eetkamer. Ek vermoed die eerste struweling het al daar begin, want die tafel het sommer so skeef gestaan.”
Dis altyd maklik om die polisie te skuld vir als te gee, neem net in ag dat soos met enige ander werk tree hulle op volgens instruksies, nie uit hul eie wil nie.